A pályázat kötelező mellékletei:

a)	A felsőoktatási intézmény által kitöltött eredeti hallgatói jogviszony-igazolás a 2019/2020. tanév első félévéről.

Amennyiben a pályázó egy időben több felsőoktatási intézménnyel is hallgatói jogviszonyban áll, pályázatában csak azt a felsőoktatási intézményt kell megneveznie, amellyel elsőként létesített hallgatói jogviszonyt. A felsőoktatási intézmények szerződése alapján folyó, közösen meghirdetett – egyik szakon nem hitéleti, a másik szakon hitoktató, illetve hittanár – kétszakos képzés esetében a hallgató az állami felsőoktatási intézményt köteles megnevezni.

b)	Igazolás a pályázó és a pályázóval egy háztartásban élők egy főre jutó havi nettó jövedelméről.

c)	A szociális rászorultság igazolására az alábbi okiratok:

A pályázó szociális rászorultságának megfogalmazása legalább 10 mondatban, külön lapon beadva.

A pályázó által meghatározott szociális rászorultsága indokainak alátámasztása a jövedelemnyilatkozaton túl pl.:

A pályázóval egy háztartásban élő testvér(ek) intézménylátogatási igazolása (óvoda, általános iskola, középiskola, felsőoktatási intézmény) stb.

A pályázati kiíráshoz mellékelt „Nyilatkozat a pályázó és a pályázóval egy háztartásban élők egy főre jutó havi nettó jövedelméről” nyomtatvány kitöltése és csatolása.

A pályázati űrlap csak a fent meghatározott kötelező mellékletekkel együtt érvényes, valamely melléklet hiányában a pályázat formai hibásnak minősül.